Carolyn Harris

Gwleidydd Prydeinig ac aelod seneddol Llafur dros Ddwyrain Abertawe ers Mai 2015 yw Carolyn Harris (ganed 18 Medi 1960).

 Bywyd cynnar ac addysg 
Ganwyd Carolyn yn etholaeth Dwyrain Abertawe, ac mae bellach yn cynrychioli'r etholaeth yn San Steffan.

Mynychodd Brifysgol Abertawe rhwng 1994 a 1998 gan astudio gradd gyfun mewn Hanes Cymdeithasol a Pholisi Cymdeithasol.

Yn dilyn y Brifysgol, gweithiodd Harris i brosiectau cymunedol fel Guiding Hand Association ac wedyn Joshua Foundation. Cyn ei gyrfa wleidyddol, gweithiodd fel cynorthwydd gwleidyddol i'w rhagflaenydd Siân James MP, a sefodd i lawr yn Mawrth 2015.  Gweithiodd yn y gorffennol mewn bar ac fel gweinyddes fwyd ysgol ac mae wedi cyfeirio at hyn yn ei phrofiad o golli ei mabMirror Online.

 Gyrfa wleidyddol 
Etholwyd Carolyn Harris i San Steffan yn 2015. Rhoddodd araith forwynol ar yr 8fed o Mehefin 2015 lle nododd fod Dylan Thomas yn anghywir yn ei gyfeiriad at Abertawe fel "this ugly, lovely town."

Yn ystod ei blwyddyn gyntaf yn San Steffan, canolbwyntiodd ar faterion megis Cynllun Morlyn Abertawe, trydaneiddio rheilffordd De Cymru i Abertawe a materion prynu.

Apwyntiwyd Carolyn Harris fel Gweinidog Cysgodol Swyddfa Gartref i Jeremy Corbyn AS ar ôl iddo gael ei ail-ethol yn arweinydd y Blaid Lafur.ITV Wales

Ar 21 Ebrill 2018 fe'i etholwyd yn ddirprwy arweinydd Llafur Cymru gan guro ei hunig wrthwynebydd, Julie Morgan. Er fod Morgan wedi ennill mwy o bleidleisiau gan aelodau cyffredin y blaid, etholwyd y swydd drwy goleg etholiadol a roedd gan Harris fwy o gefnogaeth gan yr undebau ac aelodau etholedig.

 Canlyniadau etholiad 2017 
PlaidYmgeisyddPleidleisiauCanran o'r bleidlaisLlafurCarolyn Harris22,03763.4CeidwadwyrDan Boucher9,13926.00Plaid CymruSteffan Phillips1,6894.8UKIPClifford Johnson1,0403.0Dem RhydfrydolCharley Hasted6251.8GwyrddiadChris Evans3591.0

 Cyfeiriadau 

Categori:Genedigaethau 1960
Categori:Gwleidyddion Cymreig yr 21ain ganrif
Categori:Cyn-fyfyrwyr Prifysgol Abertawe
Categori:Merched yr 20fed ganrif
Categori:Merched yr 21ain ganrif